Nemendaþing , skólaráðsfundur og ísveisla Það hefur verið nóg að gerast síðustu daga í Kerhólsskóla þegar nemendur og framtíð þeirra er skoðuð því nýlega var haldið nemendaþing að ósk Fræðslunefndar í tengslum við gerð nýrrar skólastefnu Sveitarfélagsins , þá opinn skólaráðfundur og að síðustu var haldið upp á fundarhöldin með ísveislu í matsal skólans . Á nemendaþinginu komu nemendur , kennarar og starfsmenn sveitarfélagsins saman og fóru yfir helstu áherslu atriðið í skólastarfinu , ásamt því að ræða það sem betur mætti fara og hvað er hægt að gera til að auka enn frekar ánægju nemenda í skólanum . Krökkunum var skipt niður í nokkra hópa þar sem voru borðstjórar og ritarar . Þingið gekk mjög vel og komu margar frábærar hugmyndir frá nemendum , sem unnið verður með . Á opnum skólaráðsfund á Borg síðdegis þriðjudaginn 5. nóvember var ytra mat Menntamálastofnunar fyrir Kerhólsskóla , sem fór fram vorið 2019 kynnti í máli og myndum með glærukynningu frá Menntamálastofnun . Í kjölfarið fóru fram umræður um matið . Á fundinum var einnig farið yfir samstarfsverkefni Kerhólsskóla við Danskan skóla , sem kom í heimsókn í haust . Boðið var upp á súpu og brauð í boði sveitarfélagsins á fundinum . Hápunktur þessara funda var í hádeginu 6. nóvember þegar sveitarstjóri Grímsnes og Grafningshrepps og formaður fræðslunefndar komu askvaðandi inn í matsalinn á Borg og buðu öllum viðstöddum , nemendum og starfsfólki upp á ísveislu með þökk fyrir frábæra fundi , ekki síst á nemendaþinginu þar sem nemendur stóðu sig frábærlega . Meðfylgjandi myndir voru teknar á fundinum og ísveislunni . Fyrir hönd Kerhólsskóla Veiga Dögg og Magnús Hlynur